Diari Oficial de la Generalitat Valenciana


Sumari del DOGV 9837, del 26-04-2024 (2024/3513)

RESOLUCIÓ de 16 d'abril de 2024, de la sotssecretària de la Conselleria d'Innovació, Indústria, Comerç i Turisme, per la qual es proveïxen, pel sistema de lliure designació, les vacants anunciades en la convocatòria número 26/2024, de 7 de febrer (DOGV 9788, 14.02.2024).
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9837

Data del DOGV
:   26-04-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/3513


Data del document
:   16-04-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Indústria, Comerç i Turisme

RESOLUCIÓ de 16 d'abril de 2024, de la sotssecretària de la Conselleria d'Innovació, Indústria, Comerç i Turisme, per la qual es proveïxen, pel sistema de lliure designació, les vacants anunciades en la convocatòria número 26/2024, de 7 de febrer (DOGV 9788, 14.02.2024). [2024/3513]  
Vista la Resolució de 7 de febrer de 2024, de la Direcció General de Funció Pública, per la qual es convoca la provisió, pel sistema de lliure designació, de diversos llocs de treball vacants, de naturalesa funcionarial, en la Conselleria d'Innovació, Indústria, Comerç i Turisme. Convocatòria número 26/2024.  
Vistos els informes preceptius i vinculants emesos, amb data 13 de març de 2024, per la Direcció General de Funció Pública, relatius al compliment dels requisits de participació per part de les persones sol·licitants en la convocatòria número 26/2024, de 7 de febrer, per a la provisió, pel procediment de lliure designació, dels llocs de treball convocats, són admeses les següents:  
Lloc 16321, cap secretaria director/a general: Ana María Conejero Carrión.  
Lloc 18770, cap del Servici de Mines: Matías Pablo Mas Gisbert.  
Lloc 27161, cap del Servici Defensa de les Persones Consumidores i Arbitratge de Consum: María Teresa Tomás Rodríguez.  
Vistos els respectius informes dels corresponents centres directius, Direcció General d'Indústria de 26 de març, Direcció General d'Energia i Mines de 9 d'abril, i Direcció General de Comerç, Artesania i Consum de 5 d'abril, als quals estan adscrits els llocs, a fi de determinar les persones més idònies per a l'acompliment d'estos, el resultat és el següent:  
  
Lloc 16586, cap de secretaria director/a general: es considera que la persona més idònia per al seu acompliment és Ana María Conejero Carrión, perquè amb anterioritat va treballar com a cap de negociat en la Direcció General d'Indústria, Energia i Mines, per la qual cosa coneix amb profunditat les tasques del seu àmbit. Juntament amb la seua experiència en la gestió administrativa es destaca el seu perfil tècnic, el coneixement de ferramentes i programes informàtics.  
Lloc 18910, cap del Servei de Mines: es considera que la persona més idònia per al seu acompliment és Matías Pablo Mas Gisbert perquè la seua trajectòria professional en llocs de treball de l'Administració de la Generalitat Valenciana com a enginyer de mines, cap de Secció de Mines, cap del Servei Territorial d'Indústria, Energia i Mines d'Alacant, li han permés conéixer amb profunditat el funcionament, els procediments i la cultura de la Conselleria. Així mateix, té un ampli coneixement de les ferramentes i programes informàtics.  
Lloc 27144, cap del Servei de Defensa de les Persones Consumidores i Arbitratge de Consum: es considera que la persona més idònia per al seu acompliment és María Teresa Tomás Rodríguez perquè ha exercit funcions i tasques en llocs relacionats amb les competències i funcions que es duen a terme en el Servici de Defensa de les Persones Consumidores i Arbitratge de Consum durant més de deu anys. D'altra banda, té les qualitats personals necessàries per a tractar amb el públic consumidor que acudix, per mitjà del sistema arbitral de consum, en demanda d'ajuda sobre conciliacions en matèria de consum. Així mateix, és igualment eficient en la coordinació i elecció dels àrbitres integrants del sistema arbitral de consum, així com en la justificació amb solvència, davant les empreses adherides al sistema arbitral de consum, els continguts i raonaments dels laudes emesos, per la qual cosa gaudix d'un merescut reconeixement en el sector.  
Vist que la present resolució ha sigut fiscalitzada de conformitat.  
Vist el que s'establix en l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, la publicació de la present resolució servirà de notificació a totes les persones interessades, a efectes de possibles impugnacions o recursos.  
  
De conformitat amb el que es disposa en la base quarta de la resolució de la convocatòria esmentada, així com l'article 115 de la Llei 4/2021, de 16 d'abril, de la funció pública valenciana, i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i fent ús de les facultats delegades, en els termes establits en l'article 9 de la Llei 40/2015, d'1 d'octubre, de règim jurídic del sector públic (LRJSP), de conformitat amb el que es disposa en la Resolució de 21 d'octubre de 2022, del conseller d'Economia Sostenible, Sectors Productius, Comerç i Treball, punt tercer, 8 (DOGV 9456, 25.10.2022), resolc:  
  
  
Primer  
Nomenar Ana María Conejero Carrión, funcionària de carrera del subgrup C2, amb NRP \*6226\*, com a cap secretaria director/a general, lloc número 16476, subgrup C1/C2, sector administració general, complement de destí nivell 16 i complement específic E032.  
  
Segon  
Nomenar Matías Pablo Mas Gisbert, funcionari de carrera del subgrup A1, amb NRP \*6371\*, com a cap del Servei de Mines, lloc número 18312, subgrup A1, sector administració especial, complement de destí nivell 28 i complement específic E050.  
  
Tercer  
Nomenar María Teresa Tomás Rodríguez, funcionària de carrera del subgrup A1, amb NRP \*9560\*, com a cap del Servei de Defensa de les Persones Consumidores i Arbitratge de Consum, lloc número 27980, subgrup A1, sector administració general, complement de destí 28 i complement específic E050.  
  
El cessament en l'actual lloc de treball es produirà d'ofici el dia de la publicació d'esta resolució en el Diari Oficial de la Generalitat Valenciana. La presa de possessió en el nou destí tindrà efectes des de l'endemà del cessament.  
  
Contra esta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes a comptar de l'endemà de la notificació, o un recurs contenciós administratiu davant El jutjat contenciós administratiu de valència, o davant el jutjat contenciós administratiu de la circumscripció en la qual la persona demandant tinga el domicili, en el termini de dos mesos a comptar de l'endemà de la notificació. Tot això de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques (LPACAP), i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 16 d'abril de 2024.- La sotssecretària (p. d. R 21.10.2022; DOGV 9456, 25.10.2022): Elena Lumbreras Peláez.